Folketing
2007-10-11

Det passer jo simpelt hen ikke. Selvfølgelig betyder Danmark også noget for Det Konservative Folkeparti, og selvfølgelig betyder Danmarks forhold også noget for Det Konservative Folkeparti. Det er der jo slet ikke nogen tvivl om, og det vil jeg gerne slå fast én gang for alle, hvis det skulle stå uklart for nogen her i Folketinget. Lad mig så også sige, at med hensyn til folkeafstemninger har vi endnu hverken sagt ja eller nej til, om vi synes, der skal være en folkeafstemning eller ej. Vi afventer udfaldet og resultatet af topmødet, og så må vi til den tid tage stilling til, om der skal være en folkeafstemning eller ej, når vi bl.a. også har set, hvad juristerne mener.